ഡല്ഹി സര്ക്കാര് ചരിത്രം വീണ്ടും തിരുത്തിയെഴുതുന്നു ! 150 സര്ക്കാര് സേവനങ്ങള് ഇനി വീട്ടുവാതില്പ്പടിയില്. പത്മ പുരസ്കാര ശുപാര്ശയും ജനങ്ങളുടെ ഇഷ്ടപ്രകാരം. ഡല്ഹി നിവാസികള്ക്ക് ഇനി സര്ക്കാരോഫീസുകള് കയറിയിറങ്ങേണ്ടതില്ല, ഉദ്യോഗസ്ഥരെ സാറേ സാറെ എന്ന് വിളിച്ചു കേണപേക്ഷിക്കേണ്ടതില്ല, എങ്ങും ക്യൂ നില്ക്കേണ്ടതുമില്ല. വീട്ടിലിരുന്ന് ടോള് ഫ്രീ നമ്ബരായ 1076 ലേക്ക് വിളിച്ച് ആവശ്യം പറയുക. ആവശ്യം കേട്ടശേഷം ഉദ്യോഗസ്ഥന് ഇരുവര്ക്കും സൗകര്യമായ സമയം അപ്പോയ്ന്റ്മെന്റിനായി നിശ്ചയിക്കുന്നു. നിശ്ചയിച്ച ആ സമയത്ത് ഒരു അസിസ്റ്റന്റ് നിങ്ങളുടെ വീട്ടിലെത്തി, ഫോം പൂരിപ്പിച്ച് ഫീസും വാങ്ങി ആവശ്യമുള്ള രേഖകളുടെ പകര്പ്പും മൊബൈലില് പകര്ത്തി മടങ്ങുന്നു. പിന്നീട് ഈ സേവനം ഫോളോഅപ്പ് ചെയ്യേണ്ടതും ലഭ്യമാക്കേണ്ടതും ആ അസിസ്റ്റന്റിന്റെ ചുമതലയാണ്. സേവനം നിശ്ചിത സമയത്തിനുള്ളില് ലഭ്യമാക്കണമെന്നും നിയമുണ്ട്. സേവനം ലഭിച്ചുകഴിഞ്ഞാല് അതിനുള്ള ഫീസ് 50 രൂപ ലഭിച്ച വ്യകതി നല്കേണ്ടതാണ്. റേഷന് കാര്ഡ്, നികുതി, ഡ്രൈവിംഗ് ലൈസന്സ്, വരുമാന സര്ട്ടിഫിക്കറ്റ്, കടകളുടെ ലൈസന്സ്, സ്കോളര്ഷിപ്പുകള്, ഭൂമി സംബന്ധമായ സര്ട്ടിഫിക്കറ്റുകള്, സര്ട്ടിഫിക്കറ്റ് പുതുക്കല് തുടങ്ങി ഏകദേശം ഒട്ടുമിക്ക സര്ക്കാര് സേവനങ്ങളും ഡല്ഹിയില് ഇനിമുതല് അവരവരുടെ വീടുകളില് ലഭിക്കുകയാണ്. വരുംകാലത്ത് ഡല്ഹിയിലെ എല്ലാ സര്ക്കാര് സേവനങ്ങളും വാതില്പ്പടിയായി മാറാനുള്ള തയ്യാറെടുപ്പി ലുമാണ്. ഇത് പൂര്ണ്ണമായും നടപ്പിലാകുന്നതോടെ ഈ സേവനങ്ങളുമായി ബന്ധപ്പെട്ട സര്ക്കാര് ഓഫീസുകളിലെ കൗണ്ടറുകളും നിര്ത്തലാക്കപ്പെടും. ഇന്റര്നെറ്റ് സേവനങ്ങള് ഉപയോഗിക്കുന്നവര്ക്ക് തുടര്ന്നും ആ സേവനങ്ങള് ഇതേ രീതിയില് ഉപയോഗിക്കാവുന്നതാണ്. വാതില്പ്പടി സേവനങ്ങള് ടെന്ഡര് മൂലം സ്വാകാര്യകമ്ബനി വഴിയാണ് നടപ്പാക്കുന്നത്. അതുകൊണ്ടുതന്നെ സര്ക്കാരിന് ബാദ്ധ്യത വളരെ കുറവുമാണ്. മറ്റൊരു മാതൃകാപരമായ നീക്കം ഡല്ഹി സര്ക്കാര് നടത്തിയത് പത്മ അവാര്ഡുകള്ക്കുള്ള പേരുകള് ശുപാര്ശ ചെയ്യുന്ന വിഷയത്തിലാണ്. കോവിഡ് രണ്ടാം തരംഗ വ്യാപനസമയത്ത് സ്തുത്യര്ഹമായ സേവനം കാഴ്ചവച്ച് ജനങ്ങളുടെ ജീവന് രക്ഷിച്ച ഡോക്ടര്മാരെയും പാരാമെഡിക്കല് സ്റ്റഫിനെയും മാത്രമേ ഇത്തവണ പത്മ പുരസ്ക്കാരങ്ങള്ക്കായി ശുപാര്ശ ചെയ്യുകയുള്ളൂ എന്ന തീരുമാനത്തിന്റെ അടിസ്ഥാനത്തില് യോഗ്യരായവരുടെ പേര് നിര്ദ്ദേശിക്കാള് കെജ്രിവാള് സര്ക്കാര് പൊതുജനങ്ങളോടഭ്യര്ത്ഥിക്കുകയായിരുന്നു കത്തുകളിലൂടെയും SMS വഴിയും ഓണ്ലൈനിലും ജനങ്ങള് നല്കിയ പേരുകളില്നിന്നും ILBS ലെ ഡോക്ടര് എസ് .കെ.സരിന്,ലോക് നായക്ക് ആശുപത്രിയിലെ ഡോക്ടര് സുരേഷ് കുമാര്, മാക്സ് ആശുപത്രിയിലെ ഡോക്ടര് സന്ദീപ് ബുദ്ധിരാജ എന്നിവരുടെ പേരുകളാണ് പത്മ പുരസ്ക്കാരങ്ങള്ക്കായി ഡല്ഹി സര്ക്കാര് കേന്ദ്രസര്ക്കാരിന് അയച്ചുകൊടുത്തത്.